
Arvamuse andmine Antenni tn 28a maaüksuse

riigi omandisse jätmiseks

1. Asjaolud  ja  menetluse  käik

Maa-amet esitas Narva Linnavalitsusele 25.09.2015.a. kirjaga nr 6.2-10/11618-3 taotluse nr 6.2-9/188 jätta riigi omandisse Narva linna haldusterritooriumil asuvad maaüksused. Maaüksused taotletakse maareformi seaduse § 31 lõike 1 punkti 8 alusel maareservina.

Maaüksuste loetelus on Antenni tn 28a krunt, mis on juba Narva Linnavalitsuse 14.08.2000.a  korralduse nr 2263-k  “Maa ostueesõigusega erastamine Narva linnas, aü Elektron, Antenni tn 28“ alusel 10.10.2000.a maakatastris registreeritud (katastritunnus 51107:031:0337) sihtotstarbega elamumaa.

Kuna Antenni tn 28a maa kasutaja ei sõlminud ilma mõjuva põhjuseta maa ostu-müügilepingut seadusega kehtestatud tähtaja jooksul, siis on ta kaotanud maa erastamise õiguse.  Seoses sellega võttis Narva Linnavalitsus 20.05.2015.a vastu korralduse nr 516-k „Antenni tn 28, Antenni tn 28a  maa ostueesõigusega erastamise menetluse lõpetamine“.  Kuna krunt on hoonestamata, siis ei ole ka alust hoonestusõiguse seadmiseks.
Antenni tn 28a maaüksusele ei ole teiselt isikult esitatud õigusvastaselt võõrandatud vara tagastamise- või kompenseerimise avaldust, samuti ka ostueesõigusega erastamise- ega ka hoonestusõiguse seadmiseks.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

Nõustuda Narva linnas asuva Antenni tn 28a (51107:031:0337) maaüksuse riigi omandisse jätmisega.
4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

